МОДЕЛ УГОВОРА

**УГОВОР**

О набавци намирница, прехрамбених и других производи за школску кухињу

ЈН број 0003/2022 за школску 2022/2023.годину

Закључен дана \_\_\_\_\_\_\_\_\_\_\_\_ 2022. године, између:

1.**НАРУЧИОЦА:** Основна школа „13.октобар“ са седиштем у Ћуприји, улица Алексе Шантића бб, ПИБ: 101370769, МБ: 07166834, ЈБКБС: 00973, број рачуна 840-2563760-75 коју заступа директор Зоран Ђорђевић (у даљем тексту: Купац) и

**2.ПОНУЂАЧА**:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_са седиштем у улици \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ МБ:\_\_\_\_\_\_\_\_\_\_\_\_\_\_\_\_\_ ПИБ\_\_\_\_\_\_\_\_\_\_\_\_\_\_\_ Број рачуна:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,назив банке: \_\_\_\_\_\_\_\_\_\_\_\_\_\_\_\_\_\_\_\_ које заступа директор \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ( у даљем тексту Продавац) с друге стране.

Понуђачи учесници у заједничкој понуди или подизвођачи(опционо):

-\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

-\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**ОСНОВ УГОВОРА**

**Члан 1.**

Уговорне стране констатују:

- да је Купац на основу члана 52.Закона о јавним набавкама (,,Сл. гласник РС' бр. 91/19 у даљем тексту: Закон), спровео отворени поступак јавне набавке – набавка намирница за припремање хране, ЈН 0003/2022.

- да је Продавац у својству Понуђача доставио Понуду број \_\_\_\_\_\_од \_\_\_\_\_\_\_2022.године, која је заведена код Купца под бројем \*\*\*\*\*\*\*\**(попуњава Купац)* од\*\*\*\*\*\*\* 2022.године *(попуњава Купац*), а која се налази у прилогу Уговора и саставни је део овог Уговора.

- да понуда Продавца у потпуности одговара техничким карактеристикама из конкурсне документације, које се налазе у прилогу Уговора и саставни су део овог Уговора.

- да је Купац у складу са Законом, на основу понуде продавца и Одлуке о додели уговора бр. \*\*\*\*\*\* од \*\*\*\*\*\*\*\*\*2022.године *(попуњава Купац*) изабрао продавца за испоруку добара –намирнице за припремање хране.

**ПРЕДМЕТ УГОВОРА**

**Члан 2.**

Предмет Уговора је купопродаја намирница за припремање хране (у даљем тексту: добара) које су ближе одређене усвојеном понудом Продавца број \_\_\_\_\_\_од \_\_\_\_\_\_\_2022. године, која је заведена код Купца под бројем \*\*\*\*\*\*\* од \*\*\*\*\*\*\*2022. године *(попуњава Купац*),(*у даљем тексту: Понуда*), датој у отвореном поступку јавне набавке бр. 0003/2022, а, која чини саставни део овог уговора заједно са техничким условима и захтевима из конкурсне документације и обрасцем структуре цена.

Продавац наступа са подизвођачем \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ из\_\_\_\_\_\_\_\_\_\_\_\_\_\_\_\_\_\_\_ ул. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, који ће делимично извршити предметну набавку и то у делу \_\_\_\_\_\_\_\_\_\_\_\_\_\_\_\_\_\_\_\_\_\_\_\_.(*попуњава Продавац*)

Добра морају бити **I класе (квалитета) и здравствено безбедна** што је прописано нормама садржаним у важећим законима и правилницима који регулушу ближе ову област.

**ЦЕНА**

**Члан 3.**

Уговорне стране прихватају јединичне цене које су дате у Понуди Продавца, а која се налази у прилогу Уговора и чине његов саставни део.

У јединичну цену су урачунати трошкови амбалаже и паковања, утовара, транспорта и истовара на месту предаје добара.

Укупна вредност добара износи \_\_\_\_\_\_\_\_\_\_\_\_\_ динара без обрачунатог ПДВ-а (*словима*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*динара)*, односно \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ динара са обрачунатим ПДВ -ом

(*словима*: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*динара).*

Коначна вредност уговора ће бити утврђена на основу стварно испоручене количине добара и јединичних цена из овог Уговора.

Током трајања уговора купац може повећати обим предмета набавке, с тим да се вредност уговора може повећати максимално до 10% од првобитне укупне вредности закљученог уговора, у складу са чланом 160. став 1. и 2. Закона о јавним набавкама.

Изменом уговора не може да се мења целокупна природа уговора односно предмет јавне набавке.

Уговорне стране су сагласне да су јединичне цене фиксне и непроменљиве у року од 30 дана, од дана почетка реализације Уговора.

Протеком рока од 30 дана, јединичне цене уговорних добара су базне и могу се мењати само уз обострану сагласност у следећим случајевима **:**

- у случају раста курса ЕУРА преко 10 %; односно пада курса ЕУРА преко 3%;

- у случају повећања произвођачке цене животних намирница преко 10%;

- у случају пада произвођачке цене животних намирница;

-уколико на цену утичу и други фактори (девизни курс, робна берза, промена цена регулисаних одлуком државних органа и сл.) могуће је извршити промену цена на основу аргументованих доказа о потреби промене цена, као и на основу података објављених од стране Министарства пољопривреде, шумарства и водопривреде Републике Србије – систем тржишних информација пољопривреде Србије, који се налази на сајту www.stips.minpolj.gov.rs.

- у случају настанка других објективних околности које се нису могле предвидети, а значајно утичу на промену цене и морају се доказати.

Продавац је у обавези да се придржава уговорене цене у року од 30 дана од дана почетка реализације уговора, без обзира на напред наведене околности;

Промена уговорене цене на више или ниже, дозволиће се само ако су испуњени и следећи услови:

а) да постоји образложени писани захтев за промену цена једне од уговорних страна; Захтев за промену цена садржи назив, односно списак добара за које се тражи промена цена, са понуђеном ценом и новом ценом, кратко образложење разлога за повећање односно смањење цена и одговарајуће доказе. Промену цене у захтеву потребно је изразити процентуално у односу на јединичну цену из уговора као и по јединици мере.

б) да се уз писани захтев достави доказ о порасту односно смањену цене робе за коју се захтева промена цене.

в) да се одговор на захтев за промену цена достави у року од 3 дана од дана пријема захтева;

У случају да се не постигне споразум о промени цена, једна од уговорних страна може једнострано да откаже уговор у року од 50 (педесет) дана, од дана пријема писаног изјашњења друге уговорне стране о неприхватању промене цена.

Продавац је дужан да о свакој иницијативи за промену цена у смислу овог члана, писаним путем обавести купца, с тим да ће се промењене цене примењивати од дана закључења анекса уговора. Уколико Купац, након провере оправданости захтева продавца за повећање цена, утврди, да захтев није у складу са ставом 5. овог члана , одбиће захтев за повећање цена.

О иницијативи за смањење цене у смислу овог члана, Купац ће писаним захтевом обавестити продавца, с тим да ће се промењене цене примењивати од дана закључења анекса уговора којим ће се регулисати промена цена.

Након добијања сагласности Купца/Продавца приступиће се закључењу анекса уговора којим ће се регулисати промена цена, с тим што ће се промењене цене примењивати од дана закључења анекса.

У случају да уговорне стране не постигну споразум о промени цена, једна од уговорних страна може једнострано да откаже уговор у року од 50 (педесет) дана, од дана пријема писменог изјашњења друге уговорне стране о неприхватању промене цена, с тим да је Продавац у обавези да у наведеном периоду настави са испоруком робе по уговореним јединичним ценама.

**РОК И НАЧИН ПЛАЋАЊА**

**Члан 4.**

Плаћање ће се вршити у року од 45 (четрдесет пет) дана од дана регистровања фактуре у Централни регистар фактура од стране Продавца,на текући рачун продавца број\_\_\_\_\_\_\_\_\_\_\_\_ \_\_\_\_\_\_код\_\_\_\_\_\_\_\_\_\_\_\_\_\_\_\_\_\_\_\_\_\_\_банке.

Уз рачун се обавезно мора приложити отпремница (оверена и потписана од стране овлашћеног представника купца) и све заједно представљају основ за плаћање испоручених добара. Плаћање се врши уплатом на рачун продавца.

**РОК ИСПОРУКЕ**

**Члан 5 .**

Купац на основу својих потреба одређује обим и динамику испоруке и ради прибављања добара обраћа се Продавцу требовањем робе писмено или из разлога хитности усмено телефонским путем у коме конкретизује врсту и количину потребних добара, с тим што Купац задржава право да одступи од планираних, тј.уговорених количина, сходно реалним потребама и околностима.

Продавац се обавезује да током уговореног периода сукцесивно врши испоруку предметних добара дефинисаних чланом 2. овог уговора Купцу у року који не може бити дужи од 24 сата од дана када је роба поручена - требована Купац задржава право да у изузетним ситуацијама, за мање количине добара, уз сагласност продавца рок испоруке буде краћи од 24 сата. Продавац се обавезује да испоруку врши у складу са условима из конкурсне документације.

Место испоруке : FCO Магацин наручиоца - школска кухиња ОШ“13.октобар“ ,ул. Алексе Шантића бб у Ћуприји, у времену од 6,30 часова до 8,30 часова и од 10 часова до 15 часова сваког радног дана.Изузетно испорука може бити и суботом односно недељом о чему ће купац благовремено обавестити продвца.

На основу конкретних требовања Купца, приликом сваке испоруке добара продавац је дужан да обезбеди и преда Купцу отпремницу о испоруци робе коју потписује и Продавац и Купац.

Транспорт и истовар врше представници продавца који морају имати одговарајућу радну одећу и обућу у складу са Правилником о личној заштитној опреми ("Сл. гласник РС", бр. 100/2011), а у вези Правилника о посебној радној одећи и обући лица која у производњи и промету долазе у непосредни додир са животним намирницама и лица која раде у производњи и промету средстава за одржавање личне хигијене, негу и улепшавање лица и тела („Сл. гласник СРС бр. 22/74“) и који имају важећи и уредан санитарни преглед у складу са Правилником o обавезним здравственим прегледима одређених категорија запослених лица у објектима под санитарним надзором, обавезним и препорученим здравственим прегледима којима подлежу одређене категорије становништва („Сл. гласник РС“ бр. 03/17).

Продавац прихвата да су укупне количине добара, одређене према просечној присутности деце у школи у току једног месеца и норматива у грамажи, (по једном детету), за намирнице које су предмет јавне набавке и, сходно томе, током реализације уговора могу одступати у односу на укупну уговорену количину, (мања или већа количина).

Продавац прихвата да добара која су предмет овог уговора не испоручује током школског распуста.

**АМБАЛАЖА И НАЧИН ПАКОВАЊА**

**Члан 6.**

Добра морају бити упакована у одговарајућој амбалажи, на начин који обезбеђује очување њиховог квалитета и хигијенске исправности, при чему транспортна паковања треба да буду затворена тако да обезбеђују производ од загађења, расипања, квара и других промена. Свака јединица паковања у прикладној амбалажи мора имати декларацију која садржи: податке о називу односно сорти производа, називу и седишту произвођача, року употребе, категорији квалитета. Амбалажа мора одговарати технолошким захтевима за прехрамбене производе. Амбалажа је неповратна

Продавац се обавезује да за свако испоручено добро достави декларацију на српском језику,на основу које преузима одговорност за квалитет испоручених добара као и потврду о здравственој исправности добара за сваку испоруку, чиме потврђује да испоручена добра одговарају прописима о квалитету и здравственој исправности дефинисаних Законом обезбедности хране и другим прописима.Декларација производа мора бити у складу са одредбама Правилника о декларисању и означавању упакованих намирница (''Сл. лист СЦГ'', бр. 4/2004, 12/2004 и 48/2004 и "Сл.гласник РС", бр. 85/2013 - др. правилник).Испоручена добра у свему морају одговарати карактеристикама добара датих у понуди Продавца број\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_од \_\_\_\_\_\_\_\_\_\_\_\_\_\_\_.2022.године) и/или Правилника о декларисању, означавању и рекламирању хране ("Сл.гласник РС", бр. 85/2013 и 101/13).

Продавац се обавезује да превоз добара, у одговарајућем паковању, врши транспортним возилом са температурним режимом намењеним за ту врсту добара.

Испоручена добра морају бити прописно декларисанa, упакованa и обележенa са ознаком

Продавац гарантује Купцу да добра која испоручује поседују све прописане дозволе, сагласности или атесте, уколико се иста захтевају по посебним прописима.

**УТВРЂИВАЊЕ КВАЛИТЕТА И КОЛИЧИНЕ РОБЕ**

**Члан 7 .**

Уколико представник Купца приликом квалитативног пријема добара утврди даиста нису прописаног квалитета и рока трајања, одбиће пријем и записнички констатовати недостатке у квалитету и року употребе добара и у истом обавезати Продавца да изврши нову испоруку добара уговореног квалитета најкасније у року од 1 (једног) дана од дана потписивања Записника о рекламацији, а добра која су била предмет пријема и контроле одмах врати Продавцу.

Уколико се приликом обраде добара установи да иста нису прописаног квалитета, Купац може уложити рекламацију с` тим да Продавац може да изврши увид у добра која су предмет рекламације у циљу замене добара. По извршеном увиду Продавац је у обавези да након извршеног увида у року од 1(једног) дана замени испоручена добра, одговарајућег квалитета.

Представник Купца је обавезан да приликом сваке испоруке добара изврши квантитативни пријем добара.Квантитативни пријем добара врши се бројањем и мерењем, а на oснову отпремнице Продавца.

Представник Купца је дужан да Продавцу стави приговор на количину добара која се испоручују, одмах приликом преузимања добара, што ће се записнички констатовати и у истом обавезати Продавца да испоручи недостајућа добра уроку од 1(једног) дана од дана потписивања Записника о рекламацији.

**Члан 8.**

Контрола уговореног квалитета добара, вршиће се за све време реализације Уговора.

Продавац се обавезује да обезбеди услове за несметано узимање узорака за сензорно и лабараторијско испитивање.

Продавац се обавезује да контролном органу Купца, омогући да дође у магацин Продавца ради испитивања квалитета.

Приликом контроле, Продавац је у обавези да контролном органу Купца, стави на увид сву тражену документацију.

У случају потребе контролни орган Купца, ће узимати узорке и слати на анализу у лабораторију коју одреди Купац, а суперанализа ће се обављати у лабораторији овлашћеној за суперанализу, коју споразумно одређују Купац и продавац.

Трошкови за сензорна и лабораторијска испитивања, трошкови слања узорака до одређене лабораторије и трошкови лабораторијског испитивања, сноси Продавац.

Трошкове поновног лабораторијског испитивања-суперанализе, сноси Продавац уколико се тим испитивањем утврди одступање од траженог квалитета.

**Члан 9 .**

Продавац је, при свакој испоруци робе, обавезан доставити потврду (изјаву) о испуњености прописаних услова: у погледу безбедности, квалитета, микробиолошке исправности и других захтева везаних за храну, да је произведена и прерађена у складу са прописаним хигијенским захтевима, да је снабдевена декларацијама произвођача, да је до момента стављања у промет у важећем року за употребу и чувана у прописаним условима за наведену врсту производа и да се транспортује у превозном средству које испуњава прописане услове.

**СРЕДСТВО ФИНАНСИЈСКОГ ОБЕЗБЕЂЕЊА**

**Члан 10.**

Средство за добро извршење посла је регистрована меница на износ од 10% понуђене цене јавне набавке без ПДВ-а.подноси се меница и менично овлашћења који мора бити евидентирана у регистру меница и овлашћења Народне банке Србије уз картон депонованих потписа.

Уколико се Продавац не буде придржавао уговорених обавеза у погледу доброг извршења посла Купац може реализовати меницу.

**ВИША СИЛА**

**Члан 11.**

Наступање више силе ослобађа од одговорности уговорне стране за кашњење у извршењу уговорних обавеза. О датуму наступања, трајању и датуму престанка више силе, уговорне стране су обавезне да једна другу обавесте писменим путем у року од 24 сата.

Као случајеви више силе сматрају се природне катастрофе, пожар, поплава, експлозија, транспортне несреће, одлуке органа власти и други случајеви, који су Законом утврђени као виша сила.

**РАСКИД УГОВОРА**

**Члан 12.**

У случају неисправности Купац ће робу вратити, уз обавезу Продавца да му достави исправну робу, што може бити и један од разлога за једнострани раскид Уговора од стране Купца. Једнострани раскид уговора наступа и у случају неиспуњења следећих обавеза (сходно чл.124.Закона о облигационим односима), од стране Продавца:

* испорука робе неодговарајућег квалитета (неусклађен квалитет са датим у понуди);
* испорука робе у недовољној количини;
* неблаговремена испорука;
* промене цена, супротно чл.3.Уговора

У случају једностраног раскида Уговора, страна која је скривила раскид, дужна је да другој уговорној страни надокнади штету.

Уговор се може раскинути споразумно, са отказним роком од 50 (педесет) дана. Отказни рок тече од дана писменог споразума о раскиду Уговора.

**ТРАЈАЊЕ УГОВОРА**

**Члан 13.**

Овај уговор закључен је даном потписивања обеју страна уговорница и достављања средства обезбеђења за добро извршење посла и важи за период од једне школске године, односно почев од 1.септембра 2022. године закључно са 30. јуном 2023. године.

Уговор се може мењати и допуњавати само сагласношћу обеју страна уговорница, сачињавањем анекса у писаној форми.

**РАСКИД УГОВОРА**

**Члан 14.**

Уговор се може ракинути споразумно, са отказним роком од 50(педесет) дана. Отказни рок тече од дана писменог споразума о раскиду Уговора.

У случају једностраног раскида уговора, страна која је скривила раскид, дужна је да другој страни надокнади штету.

Уколико Продавац није у могућности да испоштује уговрени квалитет, динамику и рок испоруке, Купац може раскинути уговор на штету продавца.

**ЗАВРШНЕ ОДРЕДБЕ**

**Члан 15.**

Промене Уговора важиће само уколико су сачињене у писменој форми, уз сагласност уговорних страна, о чему ће бити сачињен анекс Уговора.

**Члан 16.**

За све што није изричито регулисано овим уговором, примењиваће се Закон о облигационим односима.као и други прописи који регулишу ову материју.

**Члан 17.**

Уговорне стране су сагласне да ће све евентуалне спорове који проистекну из Уговора решавати споразумно.

У случају да настали спор није могуће решити споразумом, уговорне стране су сагласне да ће за њихово решавање бити надлежан Привредни суд у Крагујевцу.

**Члан 18.**

Овај Уговор сачињен је у 6 (шест) истоветних примерака од којих се 4 (четири) налазе код Наручиоца , а 2 (два) код Добављач.

**УГОВОРНЕ СТРАНЕ**

**ЗА НАРУЧИОЦА ЗА ДОБАВЉАЧА**

Директор Директор

\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_